
Figurális ABC 

Figurális ABC
A XV. század legjelentősebb nyomtatásgrafikai technikáinak -fametszés, rézmetszés, rézkarc– modernizált változata az általam készített munka. Művem alapjául két, általam imádott és csodált mester szolgált, az egyik E. S. Mester (1420-1468) „ABC” -je, a maga ember-ember, ember-állat, állat-állat alkotta betűivel, a másik Hans Sebald Beham (1500-1550) gyönyörű metszetei. Műveikben a Jó és a Rossz küzdelme, a krisztusi erény és az azzal ellentétes világrend kerül megjelenítésre, mélyen rejlő ösztönökkel fűszerezve. Az én „ABC”-mben néhány korabeli szimbólum felelevenítésével, és némi allegória segítségével ugyanúgy szakrális és profán témák jelennek meg, amit a betűkbe sűrített jelentéstartalmak és a betűk közötti összefüggések is mutatnak. A magyar ABC összes mássalhangzóját elkészítettem ebben a formában, ebből került 3 betű kiválasztásra.



